**Základná škola s materskou školou Hrušov**

**S p r á v a**

**o výchovno-vzdelávacej činnosti, jej výsledkoch a podmienkach**

**v školskom roku 2022 – 2023**

**na Základnej škole s materskou školou v Hrušove**

**Hrušov, 25. októbra 2023**

**Identifikačné údaje o škole**

Názov školy : ***Z á k l a d n á š k o l a s m a t e r s k o u š k o l o u H r u š o v***

Adresa školy: 991 42 Hrušov č.497

Kontakt - Telefón / fax : ++ 421 47 4880113
e-mail : zshrusov@post.sk

Web: https://zshrusov0.webnode.sk/

Zriaďovateľ: Obec Hrušov

991 42 Hrušov č.526

**Štatutár organizácie - riaditeľ školy : Mgr. Zoltán Brezovský**

Zástupkyňa riaditeľa školy pre ZŠ : Mgr. Anna Miháliková

Zástupkyňa riaditeľa pre MŠ: Mgr. Anna Brlošová

Zástupkyňa riaditeľa pre CVČ ako súčasť ZŠ s MŠ: Mgr. Renáta Santorisová

Rada školy : Bc. Martina Mihaľkinová, predsedníčka

Rodičovské združenie: Eva Račková - predsedníčka

**Poradné orgány školy**

Pre skvalitnenie a zvyšovanie účinnosti riadiacej práce a výchovno-vzdelávacieho procesu školy sú zriadené poradné orgány, ktorých činnosť sa riadi plánmi práce a rokovacím poriadkom.

Poradnými orgánmi riaditeľa školy sú:

**a)** **Rada školy** ( RŠ) má 11 členov. Je to iniciatívny a samosprávny orgán vyjadrujúci a presadzujúci miestne záujmy a záujmy rodičov a pedagógov v oblasti výchovy a vzdelávania.

**b)** **Pedagogická rada** združuje všetkých členov pedagogického zboru. Predstavuje

najkvalifikovanejší orgán skupinového pedagogického rozhodovania a kontroly na škole. Prerokúva zásadné otázky výchovy a vyučovania, pedagogickú koncepciu školy, vyjadruje svoje stanoviská k dosiahnutým výsledkom vo výchove a vzdelávaní i mimo nej a k opatreniam na odstránenie zistených nedostatkov.

**c) Pracovná porada riaditeľa** prerokúva najaktuálnejšie a rozhodujúce otázky celkovej činnosti školy. Členmi sú: riaditeľ, zástupcovia riaditeľa pre ZŠ a MŠ, vedúci predmetových komisií, vedúci metodických združení, výchovný poradca, ekonóm školy. Podľa obsahu rokovania sú prizývaní aj ďalší pedagogickí zamestnanci.

**d) Pracovná porada** usmerňuje a zjednocuje prácu zamestnancov školy. Rieši aktuálne problémy školy. Formou riadenej diskusie – prostredníctvom výmeny názorov sa usiluje o dosiahnutie potrebnej zhody a jednoty v pracovnom kolektíve, vo výchove a vzdelávaní.

**e) Metodické orgány** ( predmetové komisie a metodické združenia) plnia funkciu organizačno- riadiacu, kontrolno-hodnotiacu a odborno-metodickú.

Predmetové komisie (PK) sú zamerané na zvyšovanie úrovne výchovy a vzdelávania v jednotlivých predmetoch alebo skupinách predmetov na II. stupni základnej školy.

Metodické združenia (MZ) sú zamerané na zvyšovanie úrovne výchovy a vzdelávania v jednotlivých vyučovacích predmetoch I. stupňa ZŠ a úrovne výchovnej činnosti ŠKD. Učiteľky MŠ sú členmi MZ učiteľov I. stupňa.

**Na škole pracovali tieto PK a MZ:**

Predmetová komisia: PaedDr. Martina Bujdošová - vedúca PK

Metodické združenie učiteľov I. stupňa , vých. činnosti a MŠ :

 Mgr. Eva Pierogová - vedúca MZ

Výchovná poradkyňa: Ing. Eva Bendíková

**Žiacka školská rada** sa uskutočňovala formou zasadnutí. Boli v nej 5 zástupcovia žiakov z 2. stupňa našej školy, viedol ju Mgr. Rudolf Santoris.

Základná škola s materskou školou Hrušov, okres Veľký Krtíš ( ďalej len škola ) je rozpočtová organizácia, ktorá v právnych vzťahoch vystupuje vo svojom mene a má zodpovednosť vyplývajúcu z týchto vzťahov.

Súčasťou školy je školský klub detí, školská kuchyňa, školská jedáleň a centrum voľného času.

**Činnosť Základnej školy s materskou školou Hrušov**

Činnosť Základnej školy s materskou školou Hrušov v školskom roku 2020/2021 vychádzala z Plánu práce školy na školský rok, z hlavných úloh strategického plánu, Sprievodcu školským rokom a konkrétnych podmienok, ktoré škola má.

 Pokračovali sme v našom zámere otvorenej spolupráce s verejnosťou. Cez deti sme komunikovali s rodičmi a cez rodičovskú dôveru v nás, sme spätne pracovali s deťmi tak, aby aj oni boli spolutvorcami aktivít a činností školy.

Pre širšiu verejnosť pripravovala naša škola rôzne reprezentatívne akcie a podujatia, na iných sa spolupodieľala s inými subjektmi.

**Žiaci školy**

Školu navštevovalo 111 detí zo spádových obcí školského obvodu Hrušov, Čelovce, Vinica, a ďalej z obcí Balog nad Ipľom, Veľká Ves nad Ipľom a Ďurkovce.

Z toho materskú školu navštevovalo 31 detí.

Počty žiakov:

|  |  |  |
| --- | --- | --- |
| Trieda  | Stav k 15.9.2022 | Stav k 31.8.2023 |
| 1. | 9 | 9 |
| 2. | 14 | 14 |
| 3. | 13 | 12 |
| 4. |  12 | 12 |
| 5. | 13 |  12 |
| 6. | 15 | 15 |
| 7. | 13 | 13 |
| 8. | 12 | 12 |
| 9. | 10 | 10 |
| Spolu | 111 | 109 |

 Na škole bolo 9 tried základnej školy, 2 triedy v MŠ, 1 oddelenie ŠKD. V bežných triedach ZŠ boli zaradení 7 žiaci so špeciálnymi výchovno-vzdelávacími potrebami, 8 žiaci so ŠPU, 6 žiakov bolo zo SZP, 9 žiakov z hmotnej núdze.

 Do prvého ročníka bolo zapísaných 15 detí. Zápis sa uskutočnil v máji v priestoroch školy.

 Deviaty ročník ZŠ ukončilo 9 žiakov.

**Rozmiestnenie žiakov, ktorí ukončili 9. a 8. ročník ZŠ:**

9. ročník:

DB - SOŠ informačných technológií Banská Bystrica

 študijný odbor grafik digitálnych médií

BB – SŠ – SOŠ elektrotechnická Banská bystrica, študijný

 odbor mechanik mechatronik

PB – Gymnázium A. H. Škultétyho Veľký Krtíš

MI – SOŠ služieb Levice, študijný odbor grafik digitálnych médií

TK – SOŠ Veľký Krtíš, študijný odbor grafik digitálnych médií

MR – SPŠ dopravná Zvolen, študijný odbor technika a prevádzka

 dopravy

NS – Gymnázium A. Sládkoviča Banská Bystrica

FS - Gymnázium A. Sládkoviča Banská Bystrica

SVS - Gymnázium A. H. Škultétyho Veľký Krtíš

SK - prestúpila na Špeciálnu základnú školu do Krupiny, kde pokračuje v 9. ročníku.

8. ročník:

 Ani jeden žiak neukončil povinnú školskú dochádzku v nižšom ročníku.

 Na stredné školy bolo prijatých 9 žiakov.

**Údaje o výsledkoch hodnotenia a klasifikácie žiakov:**

**1.** stupeň ZŠ:

|  |  |  |  |  |
| --- | --- | --- | --- | --- |
|  | ***1.trieda*** | ***2.trieda*** | ***3.trieda*** | ***4.trieda*** |
| Prospeli | 9 | 14 | 13 | 12 |
| Neprospeli | 2 | 0 | 0 | 1 |
| Neklasifikovaní | 0 | 0 | 0 | 0 |
| Opravná skúška | 0 | 0 | 0 | 1 |
| Znížená známka zo správania | 0 | 0 | 0 | 0 |
| **Priemerná známka:**Slovenský jazyk a lit. | 2,06 | 1,89 | 2,00 | 2,16 |
| Informatická výchova | 0 | 0 |  1,0 | 1,0 |
| Vlastiveda | 0 |  0 | 1,47 |  2,54 |
| Matematika | 2,11 |  1,82 | 1,44 |  2,08 |
| Prírodoveda | 0 | 0 | 1,21 | 2,03 |
| Prvouka | 1,05 | 1,39 | 0 | 0 |
| Náboženská/etická | 0 | 0 | 0 | 0 |
| Anglický jazyk | 0 | 0 | 1,61 | 2,21 |

2.stupeň ZŠ

|  |  |  |  |  |  |
| --- | --- | --- | --- | --- | --- |
|  | ***5.trieda*** | ***6. trieda*** | ***7. trieda*** | ***8.trieda*** | ***9. trieda*** |
| Prospeli | 13 | 15 | 13 | 12 | 10 |
| Neprospeli | 0 | 0 | 0 | 0 | 0 |
| Neklasifikovaní | 0 | 0 | 0 | 0 | 0 |
| Opravné skúšky | 1 | 0 | 0 | 1 | 0 |
| Znížená známka zo správania | 0 | 0 | 0 | 0 | 0 |
| **Priemerná známka:**Slovenský jazyk a lit. | 2,40 | 2,16 | 2,26 | 2,08 | 1,85 |
| Anglický jazyk | 2,20 | 2,09 | 2,13 | 1,85 | 1,45 |
| Nemecký jazyk | 0 | 0 | 1,90 | 2,08 | 1,60 |
| Dejepis | 1,90 | 2,23 |  2,12 | 2,33 | 1,5 |
| Náboženská/ etická | 0 | 0 | 0 | 0 | 0 |
| Informatika | 1,0 | 1,0 | 1,0 | 1,0 | 0 |
| Geografia | 3,00 | 2,73 | 2,79 | 3,04 | 1,85 |
| Matematika | 2,30 | 2,16 | 2,11 | 2,29 | 1,95 |
| Biológia | 2,90 | 2,30 | 2,45 | 2,37 | 1,95 |
| Fyzika | 0 | 2,03 | 1,79 | 1,83 | 1,35 |
| Chémia | 0 | 0 | 2,45 | 2,54 | 1,70 |
| Občianska náuka | 0 |  0 | 0 | 0 | 1,00 |

**Výsledky externých meraní**

Celoplošné testovanie žiakov 9 ročníka T9 sa uskutočnilo v stanovenom termíne. Z predmetu matematika bolo 9 žiakov testovaných a priemerná úspešnosť školy bola 57,8%. Národný priemer bol 55,1%. Rozdiel priemernej úspešnosti školy oproti národnému priemeru **+ 2,7%**. Z predmetu slovenský jazyk a literatúra bola priemerná úspešnosť školy 67,8 %. Národný priemer bol 58,7%. Rozdiel priemernej úspešnosti školy oproti národnému priemeru **+ 9,1 %**. Cieľom učiteľov v novom školskom roku bude vylepšiť priemernú úspešnosť školy oproti národnému priemeru o 5 % z obidvoch predmetov.

 **Údaje o počte zamestnancov a plnení kvalifikačného predpokladu pedagogických zamestnancov školy:**

**Počty zamestnancov k 30. 8. 2023:**

pedagogickí zamestnanci: 19 nepedagogickí zamestnanci: 9

**Kvalifikovanosť pedagogických zamestnancov:**

|  |  |  |  |
| --- | --- | --- | --- |
|  | ***kvalifikovaní*** | ***nekvalifikovaní*** | ***Doplňujú si kvalifikovanosť*** |
| **MŠ** | 1 | 1 | 0 |
| **1. stupeň ZŠ** | 4 | 0 | 0 |
| **2. stupeň ZŠ** | 9 | 1 | 0 |
| **Vychovávatelia (vrátane asistentov) učiteľa)** | 2 | 0 | 0 |
| **Sociálny pedagóg - OZ**  | 1 | 0 | 0 |

**Odbornosť vyučovania na 1. stupni ZŠ:**

|  |  |  |
| --- | --- | --- |
| ***Predmet*** | ***% odborne odučených hodín*** | ***% neodborne odučených hodín*** |
| Slovenský jazyk a literatúra | 100 | 0 |
| Prvouka | 100 | 0 |
| Vlastiveda |  100 | 0 |
| Matematika | 100 | 0 |
| Prírodoveda | 100 | 0 |
| Pracovné vyučovanie |  75 | 25 |
| Hudobná výchova | 75 | 25 |
| Výtvarná výchova | 85 | 15 |
| Telesná výchova | 100 | 0 |
| Náboženská výchova | 100 | 0 |
| Anglický jazyk | 100 | 0 |
| Informatika | 100  | 0 |
| Loptové hry | 100 | 0 |

**Odbornosť vyučovania na 2. stupni ZŠ:**

|  |  |  |
| --- | --- | --- |
| ***Predmet*** | ***% odborne odučených hodín*** | ***% neodborne odučených hodín*** |
| Slovenský jazyk a literatúra | 100 | 0 |
| Anglický jazyk | 100 | 0 |
| Dejepis | 100 | 0 |
| Geografia | 100 | 0 |
| Občianska náuka | 0 | 100 |
| Matematika |  80 | 20 |
| Fyzika |  0 | 100 |
| Chémia | 0 | 100 |
| Biológia | 100 | 0 |
| Technická výchova/Svet práce | 0 | 100 |
| Výtvarná výchova | 20 | 80 |
| Hudobná výchova | 25 | 75 |
| Telesná výchova | 100 | 0 |
| Loptové hry  | 100 | 0 |
| Náboženská výchova | 100 | 0 |
| Etická výchova | 0 | 100 |
| Informatika | 100 | 0 |
| Nemecký jazyk | 0 | 100 |

**Údaje o aktivitách a prezentácii školy na verejnosti**

Uvedené aktivity podrobnejšie uvádzame v celoročnom priereze mesačných činností uplynulého školského roka:

**September** 2022

V dňoch 19.9.- 23.9. sa uskutočnil základný plavecký výcvik pre žiakov 2. až 4. triedy a zdokonaľovací plavecký výcvik pre žiakov 5.,6. a 9.triedyv Dudinciach.

**Október** 2022

 Žiaci sa zúčastnili exkurzie do Budapešti. Navštívili Zoologickú záhradu a prešli sa historickou časťou Budína a Pešti. Cestu im zaplatila organizácia Slovenský červený kríž. O suchú stravu sa postarala ZŠ s MŠ Hrušov. Vstup do ZOO hradili žiakom rodičia.

Exkurzia žiakov 1. stupňa do Čeloviec na pozvanie Matice slovenskej na tradičnú ukážku krásnych jesenných dekorácií.

"Autobus dobrej vôle 2022" na západnom Slovensku - DFSk Ragačinka sa už po 25. krát vybrala navštíviť deti a seniorov v detských domovoch a domovoch dôchodcov.

V projekte Erazmus + „Po stopách osmanských pamiatok“ 20 žiakov vycestovalo na mobilitu do partnerskej školy v Poľsku – mesto Swiebodzice, kde priblížili celej škole živé tradície Hontu v oblasti spevu, tanca, hudby a jedál

 Lampiónový sprievod.

 V rámci vyučovania uskutočnilo testovanie pohybových predpokladov žiakov 1. a 3. ročníka, ktoré bolo súčasťou celoštátneho testovania.

 Školského kola olympiády zo SJL sa zúčastnili 4 žiaci, kde 2 žiaci boli úspešní riešitelia a postúpili na okresné kolo.

Zamestnanci školy absolvovali oddychový deň v hoteli Hviezda v Dudinciach.

**November** 2022

ŽŠR zorganizovala ku Dňu študentstva pre žiakov 2. stupňa vlastné aktivity – športové zápolenia pre žiakov a pre učiteľov.

Na školskom kole geografickej olympiády, ktorá sa konala online sa zúčastnilo 11 žiakov a všetci boli úspešnými riešiteľmi.

Okresné kolo olympiády zo slovenského jazyka sa uskutočnil vo Veľkom Krtíši a reprezentovala nás DB ( 9. roč.)

**December** 2022

DĽH Horička a Malí heligonkári s Mgr. Annou Brlošovou - spievali hrušovské koledy v evanjelickom kostole vo Veľkom Krtíši.

 Spojená škola v Modrom Kameni uskutočnila súťaž zručností pre žiakov 8. a 9. ročníka, ktorej sa zúčastnili 3 žiaci 8. roč.: DA nás reprezentoval v kategórii ,,Drevo v živote človeka. EK v kategórii ,, Dekoratívna mozaika´´ a AS v kategórii ,, Tvoríme pre radosť´´, kde získala vo svojej kategórii 3. miesto.

 DFSk Ragačinka vystupovala v období Adventu obce Závada, aby piesňami, koledami a vinšami potešila deti aj dospelých.

Žiaci 1. a 2. stupňa mali aktivitu – Mikuláš v triede, kde sa fotili vo vianočných a mikulášskych kostýmoch. Každá trieda mala vlastný program pre Mikuláša.

 Školské kolo dejepisnej olympiády sa uskutočnil papierovou formou. Z dejepisnej olympiády postúpili na okresné kolo 2 žiaci 6. triedy, 2 žiaci 7. triedy, 2 žiaci z 8. triedy a 2 žiačky z 9. triedy. Žiaci ZŠ a deti MŠ sa zapojili do charitatívnej činnosti „ Koľko lásky sa zmestí do krabice od topánok?“

Na základe rozhodnutia Regionálneho ústavu verejného zdravotníctva vo Veľkom Krtíši, zo

dňa 19. 12. 2022, vzhľadom na zvýšený počet ochorení na chrípku sa vyučovanie na ZŠsMŠ Hrušov prerušilo v termíne od 20.12 do 22.12.2022.

Mladí heligonkári účinkujúci s DFSk Ragačinka otvárali Silvestrovský ples v Hokovciach.

**Január 2023**

Na okresnom kole olympiády v Anglickom jazyku úspešne reprezentovali žiačky:

v kategórii 1.A SS, žiačka 7.roč., - 1.miesto, v kategórii 1.B DB, žiačka 9.roč. - 2.miesto.

Na okresnom kole recitačnej súťaže "Šaliansky Maťko" vo Veľkom Krtíši nás reprezentovali AG ( 2. roč. ) v I. kategórii, DB ( 4. roč. ) v II. kategórii a LS ( 6.roč. ) v III. kategórii – získala 1. miesto s postupom na krajské kolo.

 Uskutočnila sa recitačná súťaž slovenských povestí Šaliansky Maťko. Súťažilo sa v 3 kategóriách. Na okresné kolo postúpili: 1. kategória – BG 2.trieda, 2. kategória – DB 4.trieda,

 3. kategória - LS 6.trieda

**Február 2023**

V období Fašiangov sa na škole uskutočnil karneval – „Maškarný ples“.

 Mladší žiaci na okresnom kole vo vybíjanej vo Veľkom Krtíši  skončili na 3. mieste.

SS, žiačka 7. ročníka, sa zúčastnila krajského kola olympiády v anglickom jazyku a získala 5.miesto

**Marec 2023**

 Ku Dňu vody sa žiaci 1. stupňa obliekli do modrých tričiek a vedomostnými súťažami pripomenuli dôležitosť vody.

 Na základe výsledkov DEJ olympiády 8 žiakov postúpilo na okresné kolo DEJ olympiády. Zo zúčastnených žiakov najlepšie miesto získal v kategórii D9 PB - 3. miesto.

Začiatkom marca mali žiaci 1. stupňa obľúbenú akciu – Noc v knižnici, podujatie malo názov „Vesmír“ – žiaci LDO predstavili nacvičili veľmi poučné pásmo o hviezdach, Slnku, Mesiaci, planétach, astronautoch a o všetkom, čo s vesmírom súvisí. Žiaci 9. ročníka písali T9.

LS - žiačka 6.ročníka, nás reprezentovala na krajskom kole v Prednese slovenskej povesti v Detve.

Misionári navštívili základnú školu, kde si pre žiakov pripravili zaujímavý program.

Školská súťaž Škultétyho zornička sa uskutočnila v dvoch kategóriách: próza a poézia a víťazi postúpili do okresného kola.

**Apríl 2023**

V Hrušove sa konala regionálna súťaž a prehliadka detských folklórnych súborov - Eniki beniki.

Zlaté pásmo a postup na krajskú prehliadku si vybojovala DFSk Ragačinka

.

 Na okresnom kole Škultétyho zornička súťažilo 10 žiakov a v kategórii poézia sa v 2. kategórií na 2. mieste umiestnil LS–. 6. tr., 3. miesto LP – 6. tr.,3. kategória - 1. miesto s postupom na krajské kolo získala SVS. V kategórií próza – 1. kategória sa na 2. mieste umiestnila DB, 2. kategória – 3. miesto TH a NS.

 Starší žiaci na okresnom kole vo florbale získali 1. miesto s postupom do regionálneho kola, staršie žiačky na okresnom kole získali 4. miesto.

 Mladšie žiačky získali na okresnom kole vo vybíjanej 3. miesto .

Na geografickej olympiáde – okresné kolo reprezentovali školu v kategórii G: LF– 2. miesto, MH a BL boli úspešný riešitelia, kategória F: TF – 2. miesto s postupom na krajské kolo, LS – úspešná riešiteľka, kategória E: NS – úspešná riešiteľka, PB – 2. miesto s postupom na KK.

Žiaci 1. stupňa sa zúčastnili vo Veľkom Krtíši turnaja v minifutbale McDonald's cup, kde získali 3. miesto. Ku Dňu lesov sa uskutočnila beseda s poľovníkom pre žiakov 1. stupňa a deti MŠ.

Na Deň narcisov robili Mladí zdravotníci zbierku v obciach Hrušov, Čelovce, Cerovo, Vinica a vyzbierali 1097,00€, ktoré boli zaslané na účet Ligy pre rakovinu.

Na Deň zeme mali žiaci 1. stupňa svoje enviromentálne aktivity.

Vo Veľkom Krtíši sa konala krajská prehliadka Detských folklórnych súborov, kde sa DFSk Ragačinka umiestnila v striebornom pásme. Zápis do 1. triedy.

PB a TF sa zúčastnili krajského kola Geografickej olympiády v Banskej Bystrici, kde boli úspešní riešitelia. Víťazi školského kola súťaže "Slávik Slovenska 2023" postúpili na okresné kolo.

Žiaci z ročníkov 5.-7. sa tento rok stretli na obvodnom kole v malom futbale mladších žiakov vo Vinici, odkiaľ družstvo postúpilo na okresné kolo do Veľkého Krtíša.

 Žiaci 1. stupňa boli v Bojniciach - na "Festivale duchov a strašidiel"

**Máj 2023**

Na krajskom kole v umeleckom prednese poézie – Sládkovičova Radvaň v III. kategórii nás úspešne reprezentovala SVS z 9.triedy, získala 1.miesto s postupom na celoslovenské kolo súťaže Hviezdoslavov Kubín.

 Žiaci našej školy nás úspešne reprezentovali na okresnom kole vo Veľkom Krtíši. I. kategória :

AG získala 1.miesto bez postupu, II. kategória : KP získala 1.miesto bez postupu, DG získal 2.miesto.

Žiaci I. stupňa poslali svojim mamám natočené videá so srdečným pozdravom k ich sviatku.

Ku Dňu matiek bol organizovaný kultúrny program v Cerove do ktorého piesňami a tancami prispeli aj DFSk Ragačinka, DĽH Horička a Mladí heligonkári.

Našu školu prostredníctvom projektu Erasmus+ navštívili žiaci z tureckého mesta Bursa a strávili s nami celý týždeň.

 Starší žiaci sa zúčastnili krajského kola vo florbale v Brezne.

 Mladší chlapci v malom futbale postúpili z oblastnej súťaže na okresné kolo, kde získali 4. miesto.

V projekte Erazmus+ „Po stopách osmanských pamiatok“ 21 žiakov vycestovalo na mobilitu do partnerskej školy v Rumunsku – mesto Nadlak, kde priblížili celej škole živé tradície Hontu v oblasti spevu, tanca, hudby a jedál.

.

Koncom mesiac žiaci 2. stupňa zažili akciu „Noc v škole“, kde im učitelia pripravili rôzne zábavné a vedomostné súťaže. Túto noc v škole sa „čarovalo“.

**Jún 2023**

MDD sa oslávilo rôznymi zábavnými a športovými súťažami.

V Dolných Plachtinciach sa 16.6.2023 konalo okresné kolo súťaže mladých hasičov Plameň, kde školu reprezentovali dve družstvá v kategórii chlapcov a dievčat. Starší chlapci a dievčatá sa zúčastnili okresného kola vo futbale.

V projekte Erazmus+ „ Po stopách osmanských pamiatok “ 21 žiakov vycestovalo na mobilitu do partnerskej školy v Srbsku – mesto Kovačica, kde priblížili celej škole živé tradície Hontu v oblasti spevu, tanca, hudby a jedál. DFSk Ragačinka, Malí heligonkári a Detská ľudová hudba Horička vystupovali na Srbskom festivale Zlatá brána

V júni všetci žiaci školy, ktorí prejavili záujem navštívili kúpalisko Vadaš v Štúrove.

**Júl/August 2023**

Mladí heligonkári potešili obyvateľov a návštevníkov dedinky Devičie pri príležitosti 767. výročia vzniku obce.

 (5. a 6. augusta) sa DFSk Ragačinka, Mladí heligonkári a ĽH Horička zúčastnili 24.ročníka festivalu Jánošíkov dukát. Konal sa v Rožňove pod Radhoštem na Morave v skanzene Dreveného mestečka.

**Informácie o projektoch**

Táto časť obsahuje informácie o projektoch, ktoré naša škola iniciovala za posledný rok a boli zamerané na:

– skvalitnenie vyučovania

– zabezpečenie počítačovej techniky pre potreby výučby

– zlepšenie zdravotného stavu detí

– skrášlenie a účelnejšie využitie školského areálu

– dobudovanie športového areálu

– celkové obohatenie života školy s cieľom prezentovať výsledky našej práce s deťmi pred širšou verejnosťou

– popularizácia našej obce v širšom regióne Slovenska

Ide o tieto projekty:

Národný projekt: **Pomáhajúce profesie –**  cieľom projektu je podpora inkluzívneho vzdelávania a skvalitnením profesijných kompetencií pedagogických zamestnancov a odborných zamestnancov zabezpečiť rovnaký prístup ku kvalitnému vzdelávaniu a zlepšiť výsledky a kompetencie detí a žiakov. Prínosom projektu je finančná pomoc pri realizácii CVS, refundácia miezd PA a OZ.

 Projekt Zlepšovanie metód vyučovania pre rovnosť príležitostí žiakov je zameraný na pomoc žiakom pri problémoch výchovno-vzdelávacieho procesu. Mentorov projektu zabezpečuje HNVS, tútori sú 5 kmeňoví učitelia ZŠ s MŠ Hrušov. Prínosom projektu je finančná a materiálna pomoc pri realizácii poobedňajšej činnosti, refundácia miezd učiteľov-tútorov.

 Žiadosť Kompenzácia poplatku v školskom klube detí za žiakov zo sociálne znevýhodneného prostredia a v hmotnej núdzi 2. V školskom roku 2022/23 6 žiakov bolo zaradených, ktorí sú v hmotnej núdzi a 2 žiakom zo SZP odpustené poplatky v ŠKD. Cieľom projektu bolo podporovať deti zo SZP, aby boli čo najdlhšie v škole a zmysluplne využívali svoj voľný čas.

 Projekt Erazmus+ „Po stopách osmanských pamiatok“ – cieľom projektu je ukázať pamiatky Hontu zahraničným partnerom. Trvanie projektu je od 1.1.2023 do 31.12.2023. Partnerské školy boli z Rumunska, Srbska a Maďarska.

 Národný projekt edIT (NP edIT) je projekt, ktorý treba chápať ako kompenzačný krok reagujúci na pandémiu, ktorý berie do úvahy ďalšie možné prerušenie vyučovania v školách. Do školy mali dodať počítače pre učiteľov 2. stupňa a podľa počtu žiakov aj 5 tabletov. Zároveň bol to aj krok v rámci celkového prispôsobovania sa výchovno-vzdelávacieho procesu aktuálnym potrebám vo vzdelávaní, a to najmä podporou rozvoja digitálnych zručností žiakov a učiteľov, a postupného nástupu hybridného vzdelávania.

Údaje o výsledkoch inšpekčnej činnosti

vykonanej štátnou školskou inšpekciou v škole:

Komplexná inšpekcia na ZŠ s MŠ Hrušov v školskom roku 2022/2023 nebola vykonaná.

**Priestorové a materiálno - technické podmienky školy :**

Škola využívala: 10 tried – v 7 triedach sú interaktívne tabule,

- 7 učební - z toho sú 3 učebne odborné ( IKT) s dataprojektorom a s interaktívnou tabuľou , prístupom na internet,

- 1 školskú dielňu ( kovo a drevo),

- školskú klubovňu,

- školskú knižnicu.

 Žiaci, učitelia a rodičia majú k dispozícii školskú knižnicu, ktorej knižný fond tvorí 5373 titulov. Tieto priestory sa využívajú na výučbu hodín literatúry, organizujú sa v nej výstavky kníh.

 Konzultácie s rodičmi sa uskutočňujú v konzultačnej miestnosti. Vybavenie kabinetov je nepostačujúce, obnovovanie pomôcok sa robí priebežne v rámci možnosti rozpočtu a od sponzorov.

 Školský klub je zriadený v 2 učebniach, deti však využívajú priestory celej školy. Stravovanie žiakov a zamestnancov školy je zabezpečené v priestrannej jedálni s kapacitou 150 miest.

Medzi silné stránky patrí príjemné prostredie našej školy, zariadenie tried, školskej jedálne a školskej knižnice. Areál školy je vybavený športovými ihriskami, átriom i oddychovou zónou pri jazierku, kde je vybudovaný altánok na výučbu. Ten sa využíval po nástupe žiakov do školy na vyučovanie v exteriéri.

Medzi slabšie stránky naďalej patrí zariadenie informačnou technikou - počítače a notebooky sú zastarané, interaktívne tabule nie sú vo všetkých triedach, pomalý alebo nefunkčný internet. Nespoľahlivý internet je najväčšou prekážkou vo využívaní IKT na vyučovacích hodinách, čo sa odrazilo aj počas dištančnej výučby, keď sa vyučovalo zo školy. Chýba vybavenie prírodovednej učebne na chémiu a biológiu, laboratórne pomôcky na fyziku, trieda pre žiakov, ktorí sa vyučujú s asistentkami.

V jednom krídle budovy je umiestnená materská škola s priestrannou spálňou, herňou a moderne vybavenou učebňou pre predškolákov.

V budove školy je telocvičňa s plochou 300 m2, ktorá okrem potrieb školy je využívaná na záujmovú činnosť detí a obce.

Škola má k dispozícii átrium, školské ihriská s trávnatou, asfaltovou plochou, multifunkčné ihrisko.

Stav budovy školy zodpovedá jej veku 43 rokov. Priebežne sa robia menšie nevyhnutné opravy a údržba, tak aby nebol narušený chod vyučovania.

Kúrenie školy je zabezpečené samostatnou kotolňou na pelety, ktorú prevádzkuje škola.

**Údaje o finančnom a hmotnom zabezpečení výchovno- vzdelávacej činnosti školy v roku 2022**

 ZŠ s MŠ Hrušov je v dôsledku rôznych zdrojov finančného zabezpečenia rozdelená na tieto nákladové strediská : základná škola, materská škola, školský klub detí, školská jedáleň s kuchyňou a centrum voľného času.

ZÁKLADNÁ ŠKOLA

V roku 2022 boli prijaté dotácie z rozpočtovej kapitoly MŠ SR normatívne na žiaka v celkovej výške 397495,-€ . Tieto prostriedky pokryli mzdové náklady vo výške 352622,00 € a prevádzkové náklady vo výške 43539,88€ na fungovanie výchovno-vzdelávacej činnosti, tohto strediska.

Nevyčerpané prostriedky vo výške 1333,12€ boli prevedené na účet zriaďovateľa, za účelom pokrytia prevádzkových výdavkov na  začiatku roka 2022.

Normatívny príspevok na stredisko ZŠ bol zvýšený dohodovacími konaniami v celkovej sume o 42601,-€ čím naša rozpočtová organizácia bola schopná pokryť všetky svoje záväzky.

Špecifické potreby školy boli pokryté dotáciami na nenormatívne náklady ZŠ, ktoré sú tvorené:

* dotáciou na cestovné žiakov vo výške 5116,12€,
* transfer na stravu a učebné pomôcky pre žiakov v hmotnej núdzi vo výške 4908,60€.
* dotácia pre žiakov zo sociálne znevýhodneného prostredia vo výške 2300,-€ bola použitá v celej výške využitá na potreby žiakov zaradených do tejto kategórie.
* dotácia na podporu záujmových krúžkov vo forme vzdelávacích poukazov vo výške 1946,-€, bola použitá na odmeny a odvody pre pedagógov – vedúcich záujmových krúžkov a nákup učebných pomôcok.
* dotácia na nákup učebníc vo výške 1789,11€
* dotácia na nákup učebníc cudzích jazykov vo výške 1119,06€.
* dotácia na podporu mimoriadnych výsledkov vo výške 1000,-€, ktorá bola použitá na odmeny a odvody pre pedagógov
* dotácia na uskutočnenie letnej školy vo výške 5300,-€, ktorá bola použitá na mzdové náklady pre pracovníkov realizujúcich letnú školu a iné výdavky spojené s realizáciou aktivít.
* dotácia na uskutočnenie lyžiarskeho výcviku a školy v prírode vo výške 7500,-€, ktorá bola použitá na ich  realizáciu
* dotácia na financovanie národného projektu „Pomáhajúce profesie v edukácií detí a žiakov“– celkovej výške 31810,93€ , použitá na mzdové náklady asistenta učiteľa a sociálneho pedagóga
* dotácia na vybavenie oddelenia MŠ pre predškolákov vo výške 10000,-€, použitých na nákup zariadenia a opravu priestorov.
* transfer na projekt – Spolu múdrejší 3 v ZŠ vo výške 3750,-€
* prostriedky z prenesených kompetencií prijatých v roku 2021 vo výške 11309,96€
* transfer na projekt ERAZMUS vo výške 28107,07€

MATERSKÁ ŠKOLA

V roku 2022 bolo stredisko MŠ financované z originálnych kompetencií zriaďovateľa vo výške 51268,92€.

Príspevok bol použitý na mzdové náklady vo výške 45152,09€ a prevádzkové náklady vo výške 6116,83€ mzdové náklady na decembrové mzdy, ktoré mali byť prenesené na depozitný účet boli vo výške 5850,31€ dofinancované zriaďovateľom až v roku 2023.

V roku 2022 výška príjmu v  stredisku MŠ z poplatkov na čiastočnú úhradu nákladov spojených s hmotným zabezpečením školy od rodičov dosiahla sumu 824,-€.

Kompenzáciou poplatkov na čiastočnú úhradu nákladov spojených s hmotným zabezpečením školy od rodičov pre predškolákov, ktorým boli poplatky odpustené, MŠ SR dofinancovalo MŠ z prenesených kompetencií vo výške 3438,-€. Dotácia bola použitá na odmenu pre pedagogických pracovníkov a nákup učebných pomôcok a hračiek.

ŠKOLSKÝ KLUB DETÍ

V 2022 bolo stredisko ŠKD financované z originálnych kompetencií zriaďovateľa vo výške 14001,59€

Tieto prostriedky boli využité na mzdové náklady vo výške 11842,27€ a prevádzkové zabezpečenie strediska vo výške 2159,32€, mzdové náklady na decembrové mzdy, ktoré mali byť prenesené na depozitný účet boli vo výške 1721,89€ dofinancované zriaďovateľom až v roku 2023.

V roku 2022 výška príjmu v  stredisku ŠKD z poplatkov na čiastočnú úhradu nákladov spojených s hmotným zabezpečením školy od rodičov dosiahla sumu 2124,-€.

Kompenzáciou poplatkov na čiastočnú úhradu nákladov spojených s hmotným zabezpečením školy od rodičov pre žiakov v ŠKD, ktorým boli poplatky odpustené, MŠ SR dofinancovalo ŠKD z prenesených kompetencií vo výške 1215,-€. Dotácia bola použitá na nákup učebných pomôcok a vybavenia ŠKD.

ŠKOLSKÁ JEDÁLEŇ A KUCHYŇA

V roku 2022 bolo stredisko školská kuchyňa a jedáleň financované z originálnych kompetencií zriaďovateľa vo výške 59408,66€. Tieto prostriedky boli využité na mzdové náklady vo výške 52990,92€, prevádzkové náklady strediska vo výške 6417,74€, mzdové náklady na decembrové mzdy, ktoré mali byť prenesené na depozitný účet boli vo výške 7527,80€ dofinancované zriaďovateľom až v roku 2023.

Z činnosti strediska ŠJ evidujeme príjem vo výške 13938,20€ z úhrad režijných nákladov stravovania zamestnancov, žiakov a cudzích stravníkov .

CENTRUM VOĽNÉHO ČASU

V roku 2022 nebolo stredisko CVČ financované z originálnych kompetencií zriaďovateľa v dôsledku zníženia rozpočtu v priebehu roka.

**Cieľ školy a jeho realizácia**

Ciele ZŠ s MŠ Hrušov sú formulované na základe konkrétnych podmienok, ktoré škola má a

z úloh, ktoré musí zabezpečovať (UP, ŠkVP, Sprievodca školským rokom, ...). Hlavná pozornosť je venovaná deťom, rozvoju ich individuálnych, charakterových, rozumových, telesných vlastností a daností a ich záľubám. Výchovno- vzdelávaciu činnosť smeruje k príprave žiakov na život, ktorý od nich vyžaduje, aby boli schopní kriticky a tvorivo myslieť, rýchlo a účinne riešiť problémy. Pripravuje človeka rozhľadeného, vytrvalého, schopného kooperovať a pracovať v tíme.

Cieľom je dosiahnuť zvýšenie gramotnosti v oblasti IKT na škole. Zabezpečuje kvalitnú prípravu žiakov v cudzích jazykoch so zreteľom na možnosti školy, so zameraním na komunikatívnosť a s ohľadom na schopnosti jednotlivých žiakov.

Formuje u žiakov tvorivý životný štýl, vnútornú motiváciu a sociálne cítenie. Vychováva žiakov v duchu humanistických princípov.

Na realizácii sa podieľajú nielen učitelia, vychovávatelia a prevádzkoví zamestnanci školy, ale aj rodičia, najmä prostredníctvom rodičovského združenia. Práve RZ je silným hnacím motorom, ktorý dokáže škole pomôcť po stránke ekonomickej, materiálnej a aj v ľudských zdrojoch.

Našim cieľom je : učiť sa konať

učiť sa žiť s ľuďmi

učiť sa byť

Škola zabezpečuje podmienky na vzdelávanie žiakov so špeciálnymi výchovno-vzdelávacími potrebami tak, aby mali rovnocenný prístup ku vzdelaniu..

Cieľ školy vychádza zo strategického plánu a koncepcie rozvoja školy. Je zameraný na nasledovné oblasti:

– žiaci školy

– výchovno-vzdelávacia práca

– práca s ľuďmi

– materiálno technický stav

– financovanie školy

– marketingová činnosť školy

**1. Žiaci školy :**

V priebehu roka sa sleduje počet žiakov v triedach, oddeleniach, skupinách,

pravidelnosť dochádzky detí. Vždy pristúpime k najefektívnejšiemu riešeniu. Sledujeme žiakov zo sociálne znevýhodneného a málo podnetného prostredia, najmä deti z rómskych osád. Cieľom je vytvoriť zo školy miesto, kde budú chcieť tráviť svoj čas – na učenie i voľnočasové aktivity, tak aby sa žiaci navzájom rešpektovali a boli vedení v duchu multikultúrnej výchovy.

**2. Výchovno-vzdelávacia práca:**

Školským vzdelávacím programom a voľbou rozšírených hodín ponúkame žiakom také predmety a možnosti, ktoré sú najbližšie ich socio kultúrnemu kontextu.

Efektívne sme využívali odborné učebne takmer na všetkých vyučovacích predmetoch. Vyučujúci mali vo svojich časovo-tematických plánoch obsiahnuté úlohy súvisiace s výchovou v duchu humanizmu, zároveň tam mali implementované prvky environmentálnej výchovy tak, aby obsahovali ekologické, ekonomické a sociokultúrne kontexty, všetko s prihliadnutím na naše vhodné podmienky pre vyučovanie v prírode, v školskom átriu, v ľudovom dome,..., pre zážitkové formy vyučovania, pre rozvoj kritického myslenia, úcty a tolerancie k názorom druhých.

**3. Práca s ľuďmi**

Pedagogickí zamestnanci a ostatní zamestnanci školy fungovali v rámci svojich kompetencií a delegovaných právomocí. Pravidelne sme sa stretávali na pracovných poradách, na zasadnutiach poradných orgánov, štvrťročne boli stretnutia s RZ. Škola organizovala spoločné neformálne stretnutia a podujatia. Pokračovali sme v organizovaní vydarených podujatí a akcií pre verejnosť (ADV, lampiónový sprievod.) V rámci ďalšieho odborného rastu si učitelia zvyšovali svoju kvalifikáciu pomocou samoštúdií a veľa času sme venovali štúdiu stránke Edupage a asc agenda.

**4. Materiálno technický stav**

Cieľom bolo v spolupráci so zriaďovateľom zabezpečiť celoročný bezporuchový chod

školy, čo sa podarilo.

**5. Financovanie školy**

( rozpísané v samostatnej časti ) Cieľom bolo aj hľadanie sponzorov.

V malej miere pomáhajú škole rodičia a priaznivci školy a to priamo nákupom rôzneho materiálu a vybavenia.

**6. Marketingová činnosť školy** :

Škola nevyvíja podnikateľskú činnosť.

**Informácie o oblastiach podľa SWOT analýzy**

Súčasný program školy je postavený na projektoch Škola podporujúca zdravie a Premena tradičnej školy na modernú. Tu je dôraz kladený na rozvoj interpersonálnych vzťahov- škola bez stresov, nervozity, v interakcii učiteľ-žiak , žiak-žiak, učiteľ-učiteľ, pracovník školy-učiteľ, pracovník školy-žiak, učiteľ – rodič, rodič-rodič, s dôrazom na spätnú väzbu.

K silným stránkam môžeme zaradiť kvalitu vzdelávacej ponuky, odbornosť profesijného rastu, hodnotenie školy okolím, záujem rodičov o umiestnenie detí do školy ( v prípadoch keď je možnosť výberu, vzhľadom k dochádzaniu žiakov z iných obcí), materiálna vybavenosť školy, vybavenosť učební IKT, knižnica školy, pedagogický kolektív – jeho kvalifikovanosť, vekové zloženie. K silnej stránke patrí aj široké spektrum výberu školských krúžkov, pestrá paleta školských podujatí, umiestnenia žiakov na okresných a vyšších súťažiach.

Dobrý ohlas má aj starostlivosť o zamestnancov- rehabilitačné a wellness dni, poznávacie zájazdy. Veľmi silnou stránkou je spätosť obce so školou – je to ich škola.

K silnej stránke môže byť pričlenený aj komunikačný systém v škole, najmä u pedagogických

zamestnancov. Existuje ochota ku zmenám, obnovám. Pri stanovení cieľov a dielčích úloh vo

veľkej miere vsádzame na silnú stránku, a to najmä na to, že komunita obce je veľmi súdržná a sami chcú naďalej rozvíjať svoj folklór.

Slabé stránky našej školy vidíme v dopravnej dostupnosti - slabé autobusové spojenie. Vlastné rezervy ale vidíme v oblasti práce s rodičmi z rómskych osád.

Vo svojej práci stále vychádzame z toho, že škola má byť nielen formálna, ale aj reálne a

obsahovo čo najviac prepojená s kultúrou, históriou a súčasným životom obce.

Táto výročná správa o výchovno-vzdelávacích výsledkoch školy bola prejednaná na zasadnutí pedagogickej rady dňa 25.10.2023.

 riaditeľ školy Mgr. Zoltán Brezovský